Държавен вестник, бр. 58, 2022 г., стр. 33

БРОЙ  58	
Д Ъ Р Ж А В Е Н  В Е С Т Н И К 	
СТР.  33  
лите по предходната алинея се определят от 
националните им ръководни органи.
(3) Представителите на държавата се оп­
ределят от министъра на труда и социалната 
политика. 
(4) Членовете на надзорния съвет избират 
от своя състав председател на ротационен 
принцип за срок от една година.
Чл. 6. Надзорният съвет:
1. приема правилник за организацията и 
дейността си;
2. приема стратегия и програми за дейността 
на института;
3. приема проект на годишен бюджет, който 
се утвърждава от министъра на труда и соци­
алната политика;
4. приема правила за осъществяване на 
посредничество и арбитраж и следи за при­
лагането им;
5. приема критерии за подбор и утвърждава 
списъците на посредниците и арбитрите;
6. обнародва утвърдените списъци по т. 5 в 
„Държавен вестник“;
7. приема етични правила за поведение на 
посредниците и арбитрите;
8. определя възнаграждението на посре­
дниците при уреждане на колективни трудови 
спорове;
9. приема методология на информационната 
система за колективните трудови договори и 
колективните трудови спорове.
Чл. 7. (1) За участието си в заседанията на 
надзорния съвет членовете му получават въз­
награждение в размер, определен от министъра 
на труда и социалната политика.
(2) Възнаграждението по ал. 1 се заплаща за 
всяко заседание, на което членът на надзорния 
съвет е присъствал.
(3) Директорът на института не получава 
възнаграждението по ал. 1.
Г л а в а  т р е т а
ДИРЕКТОР
Чл. 8. (1) Директорът на института се на­
значава от министъра на труда и социалната 
политика по трудово правоотношение, след 
консултации с надзорния съвет на института.
(2) Директорът ръководи, координира и кон­
тролира цялостната дейност на института, като:
1. осъществява оперативното ръководство 
на института и го представлява;
2. организира подготовката и изпълнение­
то на стратегия и програми за дейността на 
института;
3. предлага на надзорния съвет:
а) проекти на стратегия и програми за дей­
ността на института;
б) проект на бюджет и отчет за изпълнението 
на бюджета на института;
в) доклад до министъра на труда и соци­
алната политика за дейността на института;
4. сключва договори, свързани с дейността 
на института;
5. разпорежда се с бюджета на института;
6. провежда гарантирана, открита и до-
стъпна информационна политика за дейност­
та на института, като спазва разпоредбите на 
действащото законодателство и принципа за 
поверителност на информацията относно ко­
лективните трудови договори и уреждането на 
колективни трудови спорове;
7. взаимодейства с органите на държавната 
администрация, организациите на работодате­
лите и на работниците и служителите, както 
и с други юридически лица във връзка с дей­
ността на института;
8. определя едноличен арбитър или арби­
тражна комисия съгласно чл. 14, ал. 3 ЗУКТС;
9. утвърждава образец и издава удостовере­
нията на посредниците и арбитрите;
10. утвърждава образец на печата на ин­
ститута;
11. утвърждава длъжностното разписание и 
длъжностните характеристики на служителите;
12. сключва, изменя и прекратява трудовите 
договори с лицата, работещи в института по 
трудово правоотношение;
13. командирова служителите от института 
в страната и в чужбина;
14. командирова членове на надзорния съвет 
в страната и в чужбина;
15. издава вътрешни правила и други актове, 
свързани с дейността на института;
16. ръководи, организира и контролира 
дейността по защита на класифицираната 
информация, защита на личните данни и без­
опасността на труда;
17. организира изпълнението на задачите 
във връзка с отбранително-мобилизационната 
подготовка;
18. осъществява други функции, свързани 
с дейността на института, които не са в пра­
вомощията на други органи.
(3) Дейността на директора се подпомага 
от заместник-директор, който:
1. осигурява организацията и условията за 
ефективна работа на служителите;
2. организира, координира и контролира 
изпълнението на задачите в администрацията 
на института;
3. отговаря за подготовката, планирането и 
отчетността при изпълнението на ежегодните 
цели на администрацията на института;
4. изготвя ежегодно доклад за дейността на 
администрацията на института;
5. отговаря за стопанисването и управлението 
на ползваните недвижими имоти и движими 
вещи, предоставени на института;
6. контролира деловодното обслужване, 
документооборота и архива на института, ра­
ботата с документите и тяхното съхраняване 
и опазването на служебната тайна;